《自归耕篆畦见村妇有摘茶车水卖鱼汲水行馌寄》
宋代·舒岳祥

田家舂米妇，隔宿办朝粮。
举臼红颜汗，投舂玉腕扬。
鸡窥筛下米，犬舐簸前糠。
未奉翁姑食，炊尘不敢尝。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。